નવી દિલ્હી, 2 જૂન : લોકસભા ચૂંટણી 2014માં ધોબીપછાડ મેળવવા માટે રાહુલ ગાંધીને જવાબદાર ઠેરવ્યા બાદ હવે પાર્ટીના અધ્યક્ષ સોનિયા ગાંધી સામે પણ પાર્ટીની અંદર વિરોધનો અવાજ વધી રહ્યો છે. બિહારના કિશનગંજના કોંગ્રેસી સાંસદ મૌલાના અસરારુલ હકે ચૂંટણી દરમિયાન સોનિયા ગાંધીને જામા મસ્જિદના શાહીઇમામ સૈયદ અહમદ બુખારીને મળવાથી પાર્ટીને હારનો સામનો કરવો પડ્યો હોવાનું કારણ જણાવ્યું છે. હકના જણાવ્યા અનુસાર સોનિયા ગાંધીએ આમ કરવું જોઇતું ન હતું.